篙師歎
作者：錢時
朝代：宋

paragraphs: 山鄉山多田種稀，年豐健婦猶啼饑。
今年禾黍秋旱死，不有下澗民枯魚。
頗聞水鄉諸郡熟，一飽可令餘郡足。
江船下米無頭由，商人嗷嗷坐窮蹙。
長年抱膝指屢彈，時節自好官司難。
古來鄰國忍爲壑，何乃境內成觸蠻。
我聞斯言真的當，無人爲徹九天上。
禁江徒爾厄吾民，海舶有時關節放。